CELEX: C2005/217/10
Language: sk
Date: 2005-09-03 00:00:00
Title: Rozsudok Súdneho dvora (druhá komora) zo 7. júla 2005 vo veci C-147/03: Komisia Európskych spoločenstiev proti Rakúskej republike (Nesplnenie povinnosti členským štátom — Články 12 ES, 149 ES a 150 ES — Podmienky prístupu k vysokoškolskému vzdelaniu — Diskriminácia)

3.9.2005   
            
            
               SK
            
            
               Úradný vestník Európskej únie
            
            
               C 217/5
            
         
      ROZSUDOK SÚDNEHO DVORA
   
   (druhá komora)
   zo 7. júla 2005
   vo veci C-147/03: Komisia Európskych spoločenstiev proti Rakúskej republike (1)
   
   (Nesplnenie povinnosti členským štátom - Články 12 ES, 149 ES a 150 ES - Podmienky prístupu k vysokoškolskému vzdelaniu - Diskriminácia)
   (2005/C 217/10)
   Jazyk konania: nemčina
   Vo veci C-147/03, Komisia Európskych spoločenstiev, (splnomocnení zástupcovia: W. Bogensberger a D. Martin), ktorú v konaní podporuje Fínska republika, (splnomocnené zástupkyne: A. Guimaraes-Purokoski a T. Pynnä), proti Rakúskej republike (splnomocnení zástupcovia: H. Dossi, E. Riedl, ako aj C. Ruhs a H. Kasparovsky), ktorej predmetom je žaloba o nesplnenie povinnosti podľa článku 226 ES podaná 31. marca 2003, Súdny dvor (druhá komora), v zložení: predsedníčka piatej komory vykonávajúca funkciu predsedníčky druhej komory R. Silva de Lapuerta, sudcovia C. Gulmann, J. Makarczyk (spravodajca), P. Kūris a J. Klučka, generálny advokát: F. G. Jacobs, tajomník: M.-F. Contet, hlavná referentka, vyhlásil 7. júla 2005 rozsudok, ktorého výrok znie:
   
               1)
            
            
               Rakúska republika tým, že neprijala opatrenia potrebné pre zabezpečenie prístupu držiteľom stredoškolských diplomov získaných v iných členských štátoch k vyššiemu a vysokoškolskému vzdelaniu ktoré poskytuje, za rovnakých podmienok, ako majú držitelia stredoškolských diplomov získaných v Rakúsku, si nesplnila povinnosti, ktoré jej vyplývajú z článkov 12 ES, 149 ES a 150 ES.
            
         
               2)
            
            
               Rakúska republika je povinná nahradiť trovy konania.
            
         
      (1)  Ú. v. EÚ C 112, 10.5.2003